ডিব্ৰুগড় চহৰৰ নতুন বজাৰ এলেকাত আজি পুৱা এক ভয়ংকৰ অগ্নিকাণ্ড সংঘটিত হয়। এই ভয়ংকৰ অগ্নিকাণ্ডত প্ৰায় ৪০ খন দোকান ভস্মীভূত হয়।
স্থানীয় ৰাইজে জানিবলৈ দিয়া মতে পুৱা প্ৰায় ৩ বজাত সংঘটিত অগ্নিকাণ্ডই কেইমিনিটমানৰ ভিতৰতে সমগ্ৰ অঞ্চলটো আগুৰি ধৰে।
এখন দোকানত শ্বৰ্ট চাৰ্কিটৰ ফলত জুই লাগিছিল বুলি সন্দেহ কৰা হৈছে।
ৰাজ্যিক অগ্নি নিৰ্বাপক সেৱা, অইল ইণ্ডিয়া লিমিটেড-দুলিয়াজান, চাবুৱা বায়ু সেনা কেন্দ্ৰ আৰু বিচিপিএলৰ অগ্নি নিৰ্বাপক বাহিনী ঘটনাস্থলীত উপস্থিত হৈ জুই নুমুৱাবলৈ সক্ষম হয়।
পুৱা ৩ বজাৰ প্ৰায় ৭ বজালৈকে চাৰি ঘণ্টা ধৰি অব্যাহত থকা অগ্নিকাণ্ডত জাহ যায় কোটি কোটি টকাৰ সম্পত্তি।
ডিব্ৰুগড়ৰ উপায়ুক্ত বিশ্বজিৎ পেগু, আৰক্ষী অধীক্ষক শ্বেতাংক মিশ্ৰ আৰু চক্ৰ বিষয়া (পূব) ঝৰ্ণা পাটগিৰি ঘটনাস্থলীত উপস্থিত হৈ পৰিস্থিতিৰ বুজ লয়।
অৱশ্যে এই ভয়াৱহ ঘটনাটোত কোনো লোক হতাহত বা আঘাতপ্ৰাপ্ত হোৱাৰ খবৰ পোৱা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
